રાજકોટ શહેર અને મહાનગરપાલિકા માટે આ અત્યંત ગૌરવની એવી આ બાબત વિશે વાત કરતા મેયર શ્રી બિનાબેન આચાર્ય અને મ્યુનિ. કમિશનર શ્રી બંછાનિધિ પાનીએ જણાવ્યું હતું કે, 2017-18 ના વર્ષ માટેની વન પ્લેનેટ સિટી ચેલેન્જ માં 23 રાષ્ટ્રાેના 132 શહેરોએ ભાગ લીધો હતો. આ તમામ એન્ટ્રીઝનું મૂલ્યાંકન કરી ઇન્ટરનેશનલ જ્યુરી દ્વારા 22 શહેરોની વન પ્લેનેટ સિટી ચેલેન્જ ટાઈટલના નેશનલ વિનર તરીકે પસંદગી કરી છે. વર્લ્ડ વાઈડ ફંડ ફોર નેચર ( ડબલ્યુ.ડબલ્યુ.એફ.) દ્વારા વન પ્લેનેટ સિટી ચેલેન્જ નો ગ્લોબલ એવોર્ડ વિતરણ સમારોહ આગામી તા. 12-સપ્ટેમ્બર, 2018 ના રોજ સાન ફ્રાિન્સસ્કો (અમેરિકા) ખાતે આયોજિત ગ્લોબલ ક્લાઈમેટ એક્શન સમિટ દરમ્યાન યોજવામાં આવનાર છે.